Il-Kuruna b'Sitt Posti tal-Freres Fis-snin tletin, qabel il-gwerra meta kont tifel żgħir, ommi kienet tgħidilna xi talb qabel ma norqdu u aħna konna ngħiduhom magħha. Fil-jiem tad-deheriet tal-Madonna ta' Lourdes kienet tgħid il-ħmistax-il strofa tal-kurunella li kienet taf bl-amment u bejn kull strofa jien u ħija ngħidu l-Avemarija. Ukoll jekk kont għadni ma nifhimx, ir-ritmu u r-rima kienu jogħġbuni u nisma' Ilum u nisma' għada l-kurunella tgħallimtha bl-amment jiena wkoll. Minn dak iż-żmien, bla ma nifhimhom, kont nisma' l-kelmiet Konċetta, Immakulata u Lourdes (li konna nippronunzjaw 'Lordes'). Fil-bidu tas-sena skolastika 1937-1938, daħħluna Stella Maris College, l-iskola tal-frċres ta' De La Salle, meta l-iskola kienet għadha ġewwa Villa Schinas f'Tas-Sliema u meta jien u ħija għalaqna seba' u sitt snin rispettivament ftit wara li bdejna. Kull filgħodu konna nidħlu fil-klassi biex inħallu hemm il-basktijiet (il-klassi tagħna kienet fil-kantina) u wara ftit nitilgħu biex nisimgħu l-quddiesa ta' kuljum. Il-kappella kienet fuq bit-twieqi jagħtu għat-triq, imma kienet żgħira, għalhekk ma kenitx tesa' t-tfal kollha. Aħna li konna għadna kemm dħalna ġodda, poġġewna fil-klassi taż-żgħar (jew tal-infants) imma għall-klassi tagħna ma kienx hemm post fil-kappella. Kont tidħol għall-kappella minn bieb li kien fil-ġenb u li tasal għalih mill-indana tat-taraġ. F'din l-indana kien hemm xi bankijiet twal u sempliċi u konna npoġġu fuqhom biex nisimgħu l-quddiesa. Ma konniex naraw l-altar għax xi nofs tużżana tfal biss li kienu biżżejjed qrib il-bieb biex iħarsu ġewwa u jaraw x'qed isir. Il-kumplament konna biss nisimgħu t-talb u l-innijiet imma ma naraw xejn. Warajna kien hemm kamra żgħira li kienet tintuża bħala sagristija li minnha kien joħroġ is-saċerdot u żewġ abbatini, jgħaddi minn quddiemna. Waqt li jgħaddi minn quddiemna biex jidħol fil-kappella, aħna tal-ewwel bank konna mmissulu l-pjaneta u nbusu subgħajh bħala devozzjoni. Imma jien l-altar qatt ma rajtu għax kont imbiegħed mill-bieb. Jien u ħija qatt ma dħalna fil-kappella għax billi ma konniex għadna għamilna l-preċett lanqas ma kien ikollna għalfejn nidħlu biex nitqarbnu. L-istatwa tal-Kunċizzjoni Fil-bidu tal-1938 bdew jippreparawna għall-ewwel tqarbina tal-preċett li kellha ssir fl-istess kappella tal-iskola. Imma meta kien qorob sewwa jum l-ewwel tqarbina qabditna l-ħosba u ma stajniex nagħmluh mat-tfal l-oħra għax kellna nibqgħu d-dar għal xi jiem. Minħabba f'hekk jien u ħija għamilna l-preċett fil-bidu ta' Lulju qabel ma spiċċat is-sena skolastika; aħna konna l-aħħar persuni li għamilna l-preċett f'dik l-iskola għax fis-sena ta' wara, il-Freres ġarrew lejn il-kulleġġ il-ġdid li kien għadu kemm inbena fil-Gżira wara li kien ilhom f'Tas- Sliema mill-1904. Lejlet l-ewwel tqarbina lilna t-tnejn kienu daħħluna fil-kappella għall- Festa Titulari Marija Annunzjata - Festa 2009 .. ewwel darba biex jagħmlulna l-provi imma bl-eċċitament ma tajtx kas tad-dettalji tal-knisja u l-altar. Dakinhar tal-preċett kienet l-ewwel darba li stajt nara sewwa dan l-altar. Kien kollu abjad, mimli xema' u fjuri. Bħala titular kien hemm statwa kbira tal-Kunċizzjoni fil-għoli fuq pedestall fuq wara tat-tabernaklu. Din l-isatatwa kienu tawhielhom rigal f'Diċembru 1909 żewġ benefattriċi li kienu mart is-Sur Fons Marija Galea, filantropu magħruf, u oħtha Alice Asphar. Meta l-iskola marret il-Gżira, il-Freres ħadu din l-istawa magħhom u reġgħu poġġewha fuq l-altar fil-kappella u meta aħna bdejna mmorru fl-iskola l-ġdida bdejna naraw l-istess altar u statwa tal-Kunċizzjoni. Snin wara, saritilha niċċa fl-intrata tal-iskola u issa hi l-ewwel ħaġa li tara faċċata tiegħek kif tidħol il-bieb tal-iskola. Meta ġieli mmur u naraha ma nistax ma niftakarx fi żminijiet oħra. Il-Kuruna b'sitt posti tal-Freres San Ġwann Battista De La Salle (1651-1719) il-fundatur tal-Frċres kellu devozzjoni speċjali lejn l-Immakulata Kunċizzjoni. Din kienet għadha mhix definita domma tal-fidi fi żmienu imma d-devozzjoni kienet ilha mifruxa u dan il-qaddis kien jinsisti fuqha. Sadattant ġa kien hemm id- devozzjoni lejn ir-Rużarju tal-Madonna u b'mod jew ieħor l-Insara kienu jgħiduh kullimkien. Bħala komunità reliġjuża l-Freres kienu wkoll jużaw il-kuruna tar-Rużarju normali b'ħames posti iżda l-fundatur tagħhom kien jirrikmanda li mal-ħames posti jgħidu posta oħra f'ġieħ l-Immakulata Kunċizzjoni. Għal din ir-raġuni għandhom bdew isenslu l-kuruna tagħhom b'siitt posti biex malli jispiċċaw il-meditazzjoni fuq il-ħames misteri li jkun imiss fil-jum, jibqagħlhom posta oħra biex fuqha jkomplu jimmeditaw l-Immakulata Kunċizzjoni. Minbarra li f'tarf minnhom il-kuruna tintemm b'Kurċifiss, fit-tarf l-ieħor, l-oppost tas-Salib, toħroġ biċċa katina qasira oħra li f'tarfha hemm domna. Fuq faċċata waħda din id-domna għandha xbieha ta' San Ġwann Battista de la Salle u fuq ir-rivers tagħha hemm xbieha tal-Madonna bil-Bambin bil-kliem madwarha li jiddefinixxi lill-Madonna bħala Reġina u Omm tal-Iskejjel Kristjani. Grotta tal-Madonna ta' Lourdes Fl-1854 l-Papa Piju IX kien iddikjara d-domma tal-Immakulata. Meta f'jum il-Lunzjata, 1858, f'waħda mid-dehriet tagħha l-Madonna hi meqjusa li ddikjarat hi stess li hi l-Immakulata speċjalment il-Franġiskani Kapuċċini u Konventwali kif ukoll l-Agostinjani, bdew iżommu xbihat tal-Madonna kif dehret fil-grotta ta' Lourdes u bdiet id-drawwa li jibnu grotta bl-istatwa fiha biex bħallikieku qed tidher lil Bernardina. Il-Freres fil-Kulleġġ De La Salle, fil-limiti tal- Birgu, (fejn kont għalliem għal ftit fl-1949-1950), għamlu l-grotta prinċipali tagħhom fl-1950 fil-passaġġ ewlieni meta kien direttur Brother Dominic Rosso. Fi Stella Maris College tal- Gżira għamlu grotta ġo ħajt fil-għoli qrib il-bieb ta' wara fis-snin sebgħin biex ifakkru meta beda l-kulleġġ f'Tas-Sliema. Festa Titulari Marija Annunzjata - Festa 2009 39